b'\n_START_ARTICLE_\nBogdan al II-lea\n_START_SECTION_\nFamilie\n_START_PARAGRAPH_\nDup\xc4\x83 unii istorici este fiul din flori al lui Alexandru cel Bun, mama sa fiind necunoscut\xc4\x83. Dup\xc4\x83 al\xc8\x9bii, este fratele lui Alexandru cel Bun. Bogdan al II-lea este tat\xc4\x83l lui \xc8\x98tefan cel Mare. A fost \xc3\xaen rela\xc8\x9bii foarte bune cu Iancu de Hunedoara, care l-a sus\xc8\x9binut la luarea tronului. A fost c\xc4\x83s\xc4\x83torit cu Doamna Oltea, care s-a c\xc4\x83lug\xc4\x83rit sub numele de Maria \xc8\x99i care a murit la 4 noiembrie 1465, fiind \xc3\xaenmorm\xc3\xa2ntat\xc4\x83 la M\xc4\x83n\xc4\x83stirea Probota din jude\xc8\x9bul Suceava.\n_START_SECTION_\nDomnie\n_START_PARAGRAPH_\nBogdan al II-lea a ocupat tronul Moldovei prin alungarea lui Alexandru al II-lea. \xc3\x8en urma intrigilor lui Petru Aron, Bogdan al II-lea este ucis la Reuseni. Aici, \xc3\xaentre anii 1503-1504, fiul s\xc4\x83u, \xc8\x98tefan cel Mare, a ridicat o biseric\xc4\x83.'